ΑΝΑΠΤΥΞΗ ΛΟΓΙΣΜΙΚΟΥ ΓΙΑ ΠΛΗΡΟΦΟΡΙΑΚΑ ΣΥΣΤΗΜΑΤΑ

Project 1 – Sort Merge Join

**Όνομα:** Ελευθέριος Δημητράς **ΑΜ:** 1115201600042

**Όνομα:** Μιχαήλ Ξανθόπουλος **ΑΜ:** 1115201600119

Διευκρινήσεις Merge:

H merge παίρνει σαν ορίσματα τους δύο ταξινομημένους πίνακες όπως αυτοί επεστράφησαν από την TableSort(). Χρησιμοποιείται ένα δείκτης στον πίνακα Α και δύο δείκτες στον πίνακα Β.   
Ο ένας εκ των δύο του Β είναι pinned στο 1ο από μια λίστα με ίδια κλειδιά και ο 2ος κάνει το traversal στη λίστα αυτή. Μόλις ο δείκτης του Α και ο 2ος δείκτης του Β δείχνουν σε ίδιο κλειδί, το εισάγουμε στη λίστα. Αν το κλειδί του Α είναι μεγαλύτερο από του Β, μετακινούμε τον pinned δείκτη στη λίστα με τα αμέσως μεγαλύτερα κλειδιά του Β. Τέλος, αν μετακινήσουμε το δείκτη του Α στο επόμενο κλειδί και αυτό είναι ίδιο με το προηγούμενο, επαναφέρουμε το 2ο δείκτη του Β στη θέση του pinned δείκτη. Διαφορετικά μετακινούμε τον pinned στη θέση του 2ου.

Διευκρινήσεις Λίστας:

Η λίστα έχει υλοποιηθεί με templates και η λειτουργικότητά της είναι η εξής. Κάθε κόμβος, αποτελείται από ένα Bucket, το οποίο έχει ένα σταθερό μέγεθος χώρου, καθορισμένο από το χρήστη, στο οποίο θα αποθηκεύονται τα δεδομένα. Τα δεδομένα μπορούν να είναι οποιουδήποτε τύπου επιλέξει ο χρήστης και θα πρέπει να είναι σταθερού μεγέθους.

Η αποθήκευση των στοιχείων γίνεται σε έναν δυναμικά δεσμευμένο πίνακα που εξυπηρετεί στη γρήγορη προσπέλαση των στοιχείων. Θα πρέπει το μέγεθος του Bucket να είναι τουλάχιστον όσο το μέγεθος ενός από τα στοιχεία που πρόκειται να αποθηκευτούν σε αυτήν.

Για βελτίωση της χρήσης της μνήμης, δε δεσμεύεται το ακριβές μέγεθος Bucket που επιλέγει ο χρήστης, αλλά το μέγιστο δυνατό πολλαπλάσιο μνήμης των στοιχείων που πρόκειται να αποθηκευτούν. Για παράδειγμα, αν ο χρήστης ζητήσει Bucket size 100 Bytes και ο χρήστης θέλει να αποθηκεύσει μια δομή με μέγεθος 51 Bytes, θα δεσμευτούν 51 Bytes και όχι 100. Έτσι, σώζουμε 49 Bytes ανά Bucket.